5. ΠΡΟΕΔΡΙΚΟΝ ΔΙΑΤΑΓΜΑ της 7/18 Ιουλ. 1928 Περί του τρόπου της εισπράξεως του υπό του ν. ΓπΟΗ΄ του 1912 επιβαλλομένου τέλους επί της αξίας του αντικειμένου των αγωγών οσάκις αύτη είναι ανωτέρα των 10.000 δραχμών. Εκδίδεται κατά τα άρθρ. 10 παρ. 1 και 7 παρ. 4 ν. ΓπΟΗ΄ (ανωτ. αρ. 1). Άρθρ.1.-Το κατά το άρθρ. 2 του ν. ΓπΟΗ΄ τέλος (δικαστικόν ένσημον) εισπράττεται δια της εκδόσεως γραμματίου παραλαβής υπό το οικείον κεφάλαιον και άρθρον του προϋπολογισμού των εσόδων του Κράτους. Άρθρ.2.-Εν τω γραμματίω δέον να σημειώται επακριβώς το όνομα του ενάγοντος και του εναγομένου, ως και το δικαστήριον, ενώπιον του οποίου εγείρεται η αγωγή, προσέτι δε η χρονολογία της αγωγής και η εις δραχμάς αξία του αντικειμένου της αγωγής, λογιζομένη κατά τους όρους του νόμου. Άρθρ.3.-Ο εγείρων αγωγήν, το δικόγραφον της οποίας υπόκειται εις το τέλος του άρθρ. 2 του νόμου, οφείλει μέχρι της πρώτης επ' ακροατηρίου συζητήσεως της υποθέσεως, να καταβάλη επί ποινή απαραδέκτου της συζητήσεως το ανάλογον τέλος εις το δημόσιον ταμείον και να λάβη το οικείον γραμμάτιον παραλαβής εκδιδόμενον παρά του δημοσίου ταμείου. Άρθρ.4.-Το κατά το ανωτέρω άρθρον απαράδεκτον λαμβάνεται υπ’ όψει κατά πάσαν στάσιν της δίκης, αλλ' αίρεται και δια μεταγενεστέρας καταβολής του τέλους, εφ' όσον δεν επήλθεν οριστική απόφασις ή κεκτημένον άλλο δικαίωμα υπέρ του ετέρου διαδίκου. (Αντί για τη σελ. 119) Σελ. 119(α) Τεύχος 1328 Σελ. 89 Δικαστικό Ένσημο - Αγωγόσημο 28.Α.ε.4-5 Άρθρ.5.-Εις το τέλος εκάστης τριμηνίας οι ταμίαι συντάσσουσι κατάστασιν εμφαίνουσαν τον αύξοντα αριθμόν και την χρονολογίαν των εκδοθέντων γραμματίων παραλαβής, το όνομα των εν αυτοίς αναφερομένων διαδίκων, το ποσόν της αγωγής και το εισπραχθέν τέλος, ην κατάστασιν υποβάλλουσιν εις το Υπουργείον των Οικονομικών (Διεύθυνσιν 3, τμήμα Β΄). Καταργούνται τα άρθρ. 9 έως 15 του Β.Δ/τος της 27 Φεβρ. 1912, περί εκτελέσεως του ν. ΓπΟΗ΄ (αρ. 3978) της 7 Ιαν. 1912, περί δικαστικών ενσήμων και το από 30/30 Απρ. 1928 Δ/μα περί του τρόπου της εισπράξεως του υπό του ν. ΓπΟΗ΄ του 1912 επιβαλλομένου τέλους επί της αξίας του αντικειμένου των αγωγών οσάκις αύτη είναι ανωτέρα των 10.000 δραχμών. 